section_heading: O knjizi
paragraph_text: Gleich je knjigu napisao u jesen 2018. godine, dok je bio u vrlo sretnom razdoblju života, no nije bio zadovoljan rukopisom. Vratio mu se tek za vrijeme pandemije krajem 2020. i tad je nastavio rad na njemu.<ref> Naglasak romana stavljen je na kompleksnom zapletu, šarolikim i ekscentričnim likovima, te pozitivnoj poruci.<ref> Gleich je rekao kako, premda je ranije pisao mračne romane, s ovime "htio napraviti izuzetak", zbog čega je "Dickerson […] sretan roman". Glavna tema jest iskupljenje.<ref> Gleich je puno istraživao pojedinosti Colorada da ga što vjerodostojnije predoči, a poslužio se i brojnim referencama specifičnim za tu saveznu državu u knjizi. Magistar anglistike Neven Brlek o romanu je rekao sljedeće: "[...] [C]iljano je Americana. Utopljen je u specifičnu američku kulturu i vrvi simbolima američkog života (bejzbol, mali koloradski grad, stari pick-up kamionet, Stjenjak, sačmarice, gangsteri, šerif...), a struktura mu je gotovo filmska. U priči se istražuje i cijeli splet likova i njihovih individualnih stvarnosti, a situacije ne izlaze iz zadanih granica dozvoljenih u tom žanru."<ref>mini|[[Ebenezer Scrooge iz Božićne priče bio je inspiracija za lika oca Dickersona.]]Srednja.hr zbog tematike opisala je roman kao "knjigu koja će uzburkati duhove",